section_heading: Značajno za spomenuti
paragraph_text: Raritetno je da je, na poziv članova SDH, u posjet Hrvatskoj 1955. godine došao i legendarni speleolog, Francuz Norbert Casteret. Bio je u Veternici i Cerovačkim spiljama s dr. Josipom Roglićem i dr. Mirkom Malezom, a u Zagrebu je održao predavanje za članove SDH i posebno za veliki broj zainteresiranih građana u najvećoj dvorani tadašnjeg Narodnog sveučilišta. To je bio izuzetan događaj, jer je Norbert Casteret već onda bio speleološka legenda.